Dina kuwi panas banget, Kancil krasa ngelak arep ngombe ora ana banyu tur adoh kali lan sendhang. Kapinujon secedhake kono ana wit klapa awoh ndadi, akeh janjangane kalapa tur isih degan. Nanging dheweke ora bisa menek. Pungkasane mung ndhodhok sangisore wit klapa. Pangarep-ngarepe mbokmenawa ana sing tiba. Nanging nganti suwe ora ana sing tiba, atine saya susah, malah nambahi rasa ngelake.